RESOLUCIÓN do 7 de marzo de 2006 pola que se convoca un curso de condución de seguridade de turismos.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 16/03/2006

Dentro das actividades programadas para o ano 2006, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso de condución de seguridade de turismos, que deberá desenvolverse conforme as seguintes bases:
Obxectivos:
-Coñecer as teorías e as técnicas básicas sobre posición, manexo do volante e trazado de curvas, para unha condución segura.
-Saber como operan os vehículos con diferentes traccións e sistemas de freada.
-Dominar diversas manobras evasivas de seguridade, aplicadas á protección de persoas.
Destinatarios:
O curso vai dirixido aos membros dos corpos de policía local dos concellos de Galicia e aos membros da Unidade do CNP adscrita á Comunidade Autónoma de Galicia, tendo preferencia aqueles que non teñan feito ningunha das edicións anteriores sobre este mesmo curso, nin tampouco participasen noutras actividades formativas que incluísen un módulo de condución de seguridade.
Inscrición:
A inscrición dos participantes será totalmente gratuíta.
Prazas:
20 prazas por edición.
Solicitudes:
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 28 de marzo de 2006, ás 14.00 horas.
3. As instancias deberanse enviar ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Edicións:
Este curso terá dúas edicións, correspondendo a cada unha delas horario de mañá ou de tarde.
Datas:
O curso realizarase en datas do 3 ao 7 de abril.
O horario será de 9.30 a 13.30 horas para a primeira edición, e en horario de 15.30 a 20.30 horas para a segunda edición, que rematará o día 6 de abril, cunha duración de 20 horas lectivas cada actividade ou edición deste curso.
Contido:
I. Teorías básicas sobre condución: posición, manexo do volante, pneumáticos, trazado de curvas.
II. Tipos de tracción, derrapes, manobras evasivas de seguridade.
III. Técnicas de condución de seguridade na protección de persoas.
Relación de admitidos:
A relación de admitidos farase pública o día 30 de marzo a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 02 41/986 24 22 43.
Lugar:
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de aproveitamento:
Ao remate de cada edición entregaráselle un certificado de aproveitamento a aquelas persoas que acrediten a súa participación continuada a el e superen as correspondentes probas de coñecementos.
Modificacións:
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 7 de marzo de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA